b'\n_START_ARTICLE_\nBadehette\n_START_PARAGRAPH_\nBadehette er en hodeformet lue av gummi eller plast som skal dekke h\xc3\xa5ret under bading og sv\xc3\xb8mming.\n_START_SECTION_\nBruk og typer\n_START_PARAGRAPH_\nBadehetter kan brukes for \xc3\xa5 holde h\xc3\xa5ret forholdsvis t\xc3\xb8rt, beskytte det mot klorholdig badevann eller sterkt sollys, eller for \xc3\xa5 hindre at sluk og filtre i sv\xc3\xb8mmebasseng tettes med h\xc3\xa5r. Glatte badehetter beregnet for konkurransesv\xc3\xb8mming blir laget av silikon, latex eller lycra og former seg stramt om hodet og h\xc3\xa5ret slik at l\xc3\xb8st h\xc3\xa5r ikke skaper un\xc3\xb8dvendig motstand i vannet. Stramme hetter som dekker \xc3\xb8rene kan ogs\xc3\xa5 holde \xc3\xb8replugger p\xc3\xa5 plass slik at sv\xc3\xb8mmeren ikke f\xc3\xa5r vann i \xc3\xb8rene. Under lange sv\xc3\xb8mme\xc3\xb8kter holder badehetter dessuten hodet varmere._NEWLINE_Badehetter finnes i ulike farger og ogs\xc3\xa5 med dekor og detaljer som overflatepreg, plastblomster, hakereim, borrel\xc3\xa5s, knyting, innerf\xc3\xb4r og annet.\n_START_SECTION_\nHistorikk\n_START_PARAGRAPH_\nDe f\xc3\xb8rste moderne badehettene ble utviklet tidlig p\xc3\xa5 1900-tallet og ble laget av gummimaterialer. Tidligere var det vanlig at badende kvinner satte opp l\xc3\xb8st h\xc3\xa5r eller dekket det med hodet\xc3\xb8rkler, lettere hatter, kyser, nattlueliknende h\xc3\xa5rkapper eller egne badeluer. Disse kunne v\xc3\xa6re av ulike typer, men var gjerne poseformede, av lette tekstiler og festet med et b\xc3\xa5nd eller en strikk omkring hodet.'